﻿၁ သ့းစၤလနံ 1 Thessalonians 1

1 Paul, Silvanus, and Timothy, to the assembly of the Thessalonians in God the Father and the Lord Jesus Christ: Grace to you and peace from God our Father and the Lord Jesus Christ.
1 စီၤပီလူး, ဒီးစီၤစံလၤ, ဒီးစီၤတံၤမသ့း, စံးဘၣ် တၢ်အိၣ်ဖှိၣ် လၢသ့းစၤလနံ, လၢပၢ်ယွၤ ဒီးကစၢ် ယ့ၣ်ၡူးခရံာ် အပူၤန့ၣ်, မ်တၢ်ဘျုးတၢ်ဖှိၣ်, ဒီးတၢ်ဃူတၢ်ဖိး လၢပပၢ်ယွၤ ဒီးကစၢ် ယ့ၣ်ၡူးခရံာ်န့ၣ် ဘၣ်သုတက့ၢ်.

2 We always give thanks to God for all of you, mentioning you in our prayers,
2 ပသ့ၣ်နီၣ်ထီၣ်က့ၤသု လၢပတၢ်ထုကတဖၣ် အပူၤ, ဒီး ပစံးထီၣ်ပတြၢၤ ယွၤအဘျုးတထံၣ်ဃီ လၢသုခဲလၢာ် အဃိလီၤ.

3 remembering without ceasing your work of faith and labor of love and patience of hope in our Lord Jesus Christ, before our God and Father.
3 ပသ့ၣ်နီၣ်ထီၣ်က့ၤ တဘိယူၢ်ဃီ, သုတၢ်မၤ ဘၣ်ဃးဒီး တၢ်နာ်, ဒီးသုတၢ်ကျဲးစၢး ဘၣ်ဃးဒီး တၢ်အဲၣ်တၢ်ကွံ, ဒီးသုတၢ်ဝံသးစူၤ ဘၣ်ဃးဒီး တၢ်မုၢ်လၢ် လၢအအိၣ် လၢပကစၢ် ယ့ၣ်ၡူးခရံာ် အပူၤ လၢယွၤဒီးပပၢ် အမဲာ်ညါလီၤ.

4 We know, brothers loved by God, that you are chosen,
4 အဂ့ၢ်ဒ်အံၤ, ဒီပုၢ်ဝဲၢ် လၢယွၤအဲၣ်အီၤသ့ၣ်ဧၢ, ပသ့ၣ်ညါသု ဘၣ်တၢ်ဃုထၢက့ၤသုလီၤ.

5 and that our Good News came to you not in word only, but also in power, and in the Holy Spirit, and with much assurance. You know what kind of men we showed ourselves to be among you for your sake.
5 အဂ့ၢ်ဒ်အံၤ, ပတၢ်သးခုအကစီၣ် အိၣ်ထဲ တၢ်ကတိၤ လၢသုဂီၢ် တမ့ၢ်ဘၣ်. မ့ၢ်အအိၣ်စ့ၢ်ကီး ဒီးတၢ်စိတၢ်ကမီၤ, ဒီးသးစီဆှံ, ဒီးတၢ်နာ် အလၢအပှဲၤ လၢအအါ, ဒ်သုသ့ၣ်ညါ လၢပမ့ၢ် ပှၤဒ်လဲၣ်ဒ်လဲၣ် လၢသုကျါ, ဒီးလၢသုဂီၢ် အသိးန့ၣ်လီၤ.

6 You became imitators of us, and of the Lord, having received the word in much affliction, with joy of the Holy Spirit,
6 ဒီးသု ဒိးန့ၢ် တၢ်အကလုၢ်အကထါ လၢတၢ်နးတၢ်ဖှီၣ်အါ အပူၤ, အိၣ်ဒီး သးစီဆှံ အတၢ်သးခု သတးဒီး သု ကဲထီၣ် ပှၤကွၢ်လိပှၤ ဒီးကစၢ်န့ၣ်လီၤ.

7 so that you became an example to all who believe in Macedonia and in Achaia.
7 မၤသးဒ်န့ၣ်ဒီး သုကဲထီၣ် တၢ်အဒိအတဲာ် လၢပှၤစူၢ်က့ၤနာ်က့ၤတၢ် လၢမၤက့းဒနံ ဒီးအဃါယၤ ခဲလၢာ်အဂီၢ်လီၤ.

8 For from you the word of the Lord has been declared, not only in Macedonia and Achaia, but also in every place your faith toward God has gone out; so that we need not to say anything.
8 အဂ့ၢ်ဒ်အံၤ, ကစၢ်အကလုၢ်ကထါ ဟူထီသါလီၤ လၢသုအိၣ်ထဲ လၢမၤက့းဒနံ ဒီးအဃါယၤ အပူၤဧိၤ တမ့ၢ်ဘၣ်, မ့ၢ်သုနာ်က့ၤ ယွၤန့ၣ် ဟူထီၣ်သါလီၤဝဲ ကိးပူၤဒဲး တုၤပစံးတၢ်အလီၢ် တအိၣ်ဘၣ် နီတမံၤဘၣ်.

9 For they themselves report concerning us what kind of a reception we had from you; and how you turned to God from idols, to serve a living and true God,
9 အဂ့ၢ်ဒ်အံၤ ပှၤတဖၣ်အကစၢ်ဒၣ်ဝဲ စံၣ်တဲၤတဲလီၤ လၢပလဲၤနုာ် လၢသုကျါ မ့ၢ်တၢ်ဒ်လဲၣ်ဒ်လဲၣ်, ဒီးလၢသုဃၣ်ကွံာ်သုသး လၢတၢ်ဂီၤဆူ ယွၤအအိၣ် ဒ်သိးသုကမၤ ယွၤ လၢအမူဝဲ ဒီးမ့ၢ် တၢ်နီၢ်နီၢ်တဂၤ အတၢ်,

10 and to wait for his Son from heaven, whom he raised from the dead— Jesus, who delivers us from the wrath to come.
10 ဒီးဒ်သိး သုကကွၢ်လၢ် အဖိခွါ လၢမူခိၣ်, လၢအဒုးဂဲၤဆၢထၢၣ်က့ၤအီၤ လၢတၢ်သံ, ယ့ၣ်ၡူး, လၢအထုးထီၣ်ကွံာ် ပှၤ လၢတၢ်သးဒိၣ် လၢအကဟဲဝဲ အပူၤ တဂၤ အကျဲလီၤ.

၁ သ့းစၤလနံ 1 Thessalonians 2

1 For you yourselves know, brothers, our visit to you wasn’t in vain,
1 အဂ့ၢ်ဒ်အံၤ, ပုၢ်သ့ၣ်ဝဲၢ်သ့ၣ်ဧၢ, သုသ့ၣ်ညါ သုကစၢ်ဒၣ်သုဝဲ, လၢပလဲၤနုာ်ဆူ သုအိၣ် တမ့ၢ်ဘၣ် တၢ်ကလီကလီဘၣ်.

2 but having suffered before and been shamefully treated, as you know, at Philippi, we grew bold in our God to tell you the Good News of God in much conflict.
2 မ့မ့ၢ် ဒ်သုသ့ၣ်ညါအသိး, ပဘၣ်တၢ်နးတၢ်ဖှီၣ်, ဒီးတၢ်မၤအၢမၤနး ပှၤလၢဖံလံးပံၤအပူၤ နာ်သက့ဒီး. ပ အိၣ်ဒီး ပသးခူတလ့ၢ် လၢပယွၤအပူၤ ဒ်သိး ပကစံၣ်တဲၤတဲလီၤသု လၢယွၤအတၢ်သးခုအကစီၣ်, လၢတၢ်ဂ့ၤလိာ်ဘှီလိာ် အါအါကလဲာ် အပူၤလီၤ.

3 For our exhortation is not of error, nor of uncleanness, nor in deception.
3 အဂ့ၢ်ဒ်အံၤ, ပသဆၣ်ထီၣ်သုခံန့ၣ် တဟဲဘၣ် လၢတၢ်နာ်ကမၣ်, တၢ်အဲၣ်တလ့ၤအဲၣ်တဘီ, ဒီးတၢ်လီတၢ်ဝ့ၤဘၣ်.

4 But even as we have been approved by God to be entrusted with the Good News, so we speak; not as pleasing men, but God, who tests our hearts.
4 မ့မ့ၢ်ဒ်ယွၤပာ်ပှၤ လၢအဂ့ၤအးလီၤ တၢ်သးခုအကစီၣ် လၢပစုပူၤ အသိးန့ၣ်, ပကတိၤတၢ် ဒ်န့ၣ်သိးလီၤ. ဒ်သိး ပကမၤဘၣ် ပှၤကညီအသး တမ့ၢ်ဘၣ်, မ့ၢ်ယွၤ လၢအမၤကွၢ် ပသူၣ်ပသး တဂၤအသးလီၤ.

5 For neither were we at any time found using words of flattery, as you know, nor a cloak of covetousness (God is witness),
5 အဂ့ၢ်ဒ်အံၤ, ဒ်သုသ့ၣ်ညါတၢ် အသိးန့ၣ်, ပတကတိၤလွဲဘၣ် တၢ်နီတစုဘၣ်, ပတသးကွံဘၣ်တၢ် ဘၣ်ဃးဒီး တၢ်လီတၢ်ဝ့ၤဘၣ်, ယွၤမ့ၢ် တၢ်အုၣ်အသး လၢပဂီၢ်လီၤ.

6 nor seeking glory from men (neither from you nor from others), when we might have claimed authority as apostles of Christ.
6 ပမ့ၢ် ခရံာ်အပှၤတၢ်မၢဖိ သတးဒီး, ပပာ်ဒိၣ်ပာ်ထီပသးသ့ ဘၣ်ဆၣ်ဒီး လၢသုမ့ၢ်ဂ့ၤ, လၢပှၤဂၤမ့ၢ်ဂ့ၤ, ပတဃုဘၣ် တၢ်လၤတၢ်ကပီၤ လၢပှၤကညီဘၣ်.

7 But we were gentle among you, like a nursing mother cherishes her own children.
7 မ့မ့ၢ်ပမ့ၢ် ပှၤအသးစူၤ လၢသုကျါ ဒ်ပှၤကွၢ်ဖိ အံးက့ၤကွၢ်က့ၤ အဖိဒၣ်ဝဲ အသိးလီၤ.

8 Even so, affectionately longing for you, we were well pleased to impart to you, not the Good News of God only, but also our own souls, because you had become very dear to us.
8 ဒ်န့ၣ်အသိး, မ့ၢ်ပအဲၣ်သုဒီး, ပသးအိၣ်ထဲ လၢပကဟ့ၣ်သု လၢယွၤအတၢ်သးခုအကစီၣ်ဧိၤ တမ့ၢ်ဘၣ်, မ့ၢ်လၢပသးသမူဒၣ်လဲာ် စ့ၢ်ကီး လီၤ. အဂ့ၢ်ဒ်အံၤ, သုမ့ၢ် ပှၤလၢပအဲၣ်အီၤလီၤ.

9 For you remember, brothers, our labor and travail; for working night and day, that we might not burden any of you, we preached to you the Good News of God.
9 အဂ့ၢ်ဒ်အံၤ, ပုၢ်သ့ၣ်ဝဲၢ်သ့ၣ်ဧၢ, ပမၤတၢ်သပှၢ်ပှၢ် ဒီးပမၤတၢ် တုၤတၢ်ဘှံး ပသးန့ၣ်, သုသ့ၣ်နီၣ်ထီၣ်က့ၤလီၤ. ပမၤတၢ် လၢမုၢ်ဆါဆဲး လၢမုၢ်နၤ, ဒ်သိးပသုတပာ် တၢ်ဃၢ လၢသုလိၤ နီတဂၤ တဂ့ၤဒီး, ပစံၣ်တဲၤတဲလီၤသု လၢယွၤအတၢ်သးခု အကစီၣ်န့ၣ်လီၤ.

10 You are witnesses with God, how holy, righteously, and blamelessly we behaved ourselves toward you who believe.
10 သုမ့ၢ် ပှၤအုၣ်အသး, ဒီးယွၤစ့ၢ်ကီး, လၢပအိၣ် စီစီဆှံဆှံ, ဒီးတီတီလိၤလိၤ, ဒီးတၢ်ပာ်တၢ်ကမၣ် လၢပလိၤ အလီၢ်တအိၣ်ဘၣ် လၢပှၤစူၢ်က့ၤနာ်က့ၤ သုဝဲအကျါ ဒ်လဲၣ်ဒ်လဲၣ်န့ၣ်လီၤ.

11 As you know, we exhorted, comforted, and implored every one of you, as a father does his own children,
11 ဒ်န့ၣ်အသိး, သုသ့ၣ်ညါ လၢပသဆၣ်ထီၣ်သုခံ တဂၤဒီးတဂၤ, ဒီးပမၤမုာ်ထီၣ်က့ၤသုသး, ဒီးပအုၣ်ပသး လၢသု ဒ်လဲၣ်ဒ်လဲၣ်, ဒ်ပၢ်မၤအဖိဒၣ်ဝဲ အသိး,

12 to the end that you should walk worthily of God, who calls you into his own Kingdom and glory.
12 ဒ်သိးသုကလဲၤတၢ် ဒ်အကြၢး ဒီးယွၤလၢအကိးက့ၤသုဆူ အဘီအမုၢ်, ဒီးအလၤကပီၤ အပူၤ အသိးန့ၣ်လီၤ.

13 For this cause we also thank God without ceasing, that, when you received from us the word of the message of God, you accepted it not as the word of men, but, as it is in truth, the word of God, which also works in you who believe.
13 မ်ဒ်န့ၣ်ဒီး, ပစံးထီၣ်ပတြၢၤ ယွၤအဘျုးအဖှိၣ် တထံၣ်ဃီ စ့ၢ်ကီး လီၤ. အဂ့ၢ်ဒ်အံၤ, လၢသုဒိးန့ၢ် ယွၤအကလုၢ်အကထါ လၢသု နၢ်ဟူ လၢပှၤန့ၣ် သုတဒိးန့ၢ်ဘၣ် အီၤ ဒ်ပှၤကညီအကလုၢ် အသိးဘၣ်. မ့မ့ၢ် သုဒိးန့ၢ်အီၤ ဒ်အမ့ၢ်နီၢ်နီၢ် အသိး, လၢယွၤလၢအမၤတၢ် လၢပှၤစူၢ်က့ၤနာ်က့ၤ တၢ်သုဝဲ အပူၤ အကလုၢ်န့ၣ်လီၤ.

14 For you, brothers, became imitators of the assemblies of God which are in Judea in Christ Jesus; for you also suffered the same things from your own countrymen, even as they did from the Jews;
14 အဂ့ၢ်ဒ်အံၤ, ပုၢ်သ့ၣ်ဝဲၢ်သ့ၣ်ဧၢ, သုကဲထီၣ် ပှၤကွၢ်လိယွၤ အတၢ်အိၣ်ဖှိၣ်တဖၣ် လၢယ့ၣ်ၡူးခရံာ် အပူၤ လၢကီၢ်ယူဒၤလီၤ. အဂ့ၢ်ဒ်အံၤ, သု ဘၣ်တၢ်စ့ၢ်ကီး လၢသုပှၤကလုာ်ဒၣ် သုဝဲအစုပူၤ, ဒ်အဝဲသ့ၣ် ဘၣ်တၢ် လၢပှၤယူဒၤဖိ အစုပူၤ,

15 who killed both the Lord Jesus and their own prophets, and drove us out, and didn’t please God, and are contrary to all men;
15 လၢအမၤသံ ကစၢ် ယ့ၣ်ၡူး ဒီးဝံတဖၣ်, ဒီးမၤအၢမၤနးပှၤ, ဒီးတလူၤဘၣ် ယွၤအသးဘၣ်, ဒီးကဲထီၣ် ပှၤခဲလၢာ် အဒုၣ်အဒါတဖၣ်,

16 forbidding us to speak to the Gentiles that they may be saved; to fill up their sins always. But wrath has come on them to the uttermost.
16 ဒီး တြီပှၤ ဒ်သိး ပသု တစံၣ်တဲၤတဲလီၤတၢ် လၢပှၤကလုာ်တဖၣ် လၢအကတုၤ လၢတၢ်အုၣ်က့ၤခီၣ်က့ၤအီၤ တဂ့ၤ သတးဒီး, မၤပှဲၤထီၣ် အတၢ်ကမၣ် တဘိယူၢ်ဃီလီၤ. ဘၣ်ဆၣ်ဒီး တၢ်သးဒိၣ်ထီၣ် ဟဲဘၣ် လၢအလိၤ တုၤအလၢာ်န့ၣ်လီၤ.

17 But we, brothers, being bereaved of you for a short season, in presence, not in heart, tried even harder to see your face with great desire,
17 ဒီးပုၢ်သ့ၣ်ဝဲၢ်သ့ၣ်ဧၢ, ပဝဲဒၣ်အံၤ ပလီၤဖး ဒီးသုတမ့ၢ်ဘၣ် လၢပသူၣ်ပသးဘၣ်, မ့ၢ်လၢပမဲာ်န့ၣ်လီၤ. ဒီးပသး သယုၢ်ဘၣ်သု ဒိၣ်မး, ဒီးဒ်သိး ပကထံၣ်ဘၣ် သုမဲာ်ဒီး, ပကျဲးစၢးတၢ် သပှၢ်ပှၢ်လီၤ.

18 because we wanted to come to you—indeed, I, Paul, once and again—but Satan hindered us.
18 မၤသးဒ်န့ၣ်ဒီး, ပသးအိၣ် လၢပကလဲၤဆူ သုအိၣ်, ယၤစီၤပီလူး, တဘျီဒီး ခံဘျီ, ဒီးမုၣ်ကီၤလံၢ် တြီ ပှၤလီၤ.

19 For what is our hope, or joy, or crown of rejoicing? Isn’t it even you, before our Lord Jesus at his coming?
19 အဂ့ၢ်ဒ်အံၤ, ပတၢ်မုၢ်လၢ် မ့ၢ်ဂ့ၤ, ပတၢ်သးခု မ့ၢ်ဂ့ၤ, ပတၢ်သူၣ်ဖှံသးညီ အခိၣ်သလုး မ့ၢ်ဂ့ၤ, မ့ၢ်တၢ်မနုၤလဲၣ်. မ့ၢ်သုဝဲ လၢကစၢ် ယ့ၣ်ၡူးခရံာ် အမဲာ်ညါ ဖဲအဟဲန့ၣ် တမ့ၢ်ဘၣ်ဧါ.

20 For you are our glory and our joy.
20 အဂ့ၢ်ဒ်အံၤ, သုဝဲဒၣ်အံၤ, သုမ့ၢ် ပလၤကပီၤ, ဒီးပတၢ်သးခုန့ၣ်လီၤ.

၁ သ့းစၤလနံ 1 Thessalonians 3

1 Therefore, when we couldn’t stand it any longer, we thought it good to be left behind at Athens alone,
1 မၤသးဒ်န့ၣ်ဒီး တုၤပအိၣ် တကဲလၢၤဘၣ်ဒီး, ဘၣ်ပသး လၢပကအိၣ်လီၤတဲာ် တဂၤဃီ လၢအၤသ့ၣ်အပူၤ,

2 and sent Timothy, our brother and God’s servant in the Good News of Christ, to establish you, and to comfort you concerning your faith;
2 ဒီးပမၢလီၤ ယွၤအခ့အပှၤ, ဒီးပှၤမၤဃုာ်တၢ် ဒီးပှၤလၢခရံာ် အတၢ်သးခုအကစီၣ် အပူၤ ပဒီပုၢ်ဝဲၢ် စီၤတံၤမသ့း တဂၤ, လဲၤဆူ သုအိၣ် ဒ်သိးအကဒုးဆူၣ်ထီၣ် သုဂံၢ်သုဘါ, ဒီးသဆၣ်ထီၣ် သုခံ လၢသုတၢ်နာ် အဂ့ၢ်အကျိၤ,

3 that no one be moved by these afflictions. For you know that we are appointed to this task.
3 ဒ်သိး ပှၤသုတဟူးတဝး လၢတၢ်နးတၢ်ဖှီၣ်တဖၣ်အံၤ အဃိ နီတဂၤ တဂ့ၤလီၤ. အဂ့ၢ်ဒ်အံၤ, သုသ့ၣ်ညါ သုကစၢ်ဒၣ်သုဝဲ, လၢတၢ်ပာ်လီၤ ပှၤ လၢတၢ်အံၤ အဂီၢ်လီၤ.

4 For most certainly, when we were with you, we told you beforehand that we are to suffer affliction, even as it happened, and you know.
4 အဂ့ၢ်ဒ်အံၤ, လၢပအိၣ်ဒီးသု ဒၣ်လဲာ်န့ၣ်, ပစံးပာ်သု လၢပကဘၣ် တၢ်နးတၢ်ဖှီၣ်, ဒ်တၢ်မၤအသး, ဒီးသုသ့ၣ်ညါ အသိးန့ၣ်လီၤ.

5 For this cause I also, when I couldn’t stand it any longer, sent that I might know your faith, for fear that by any means the tempter had tempted you, and our labor would have been in vain.
5 မ်ဒ်န့ၣ်ဒီး တုၤယအိၣ် တကဲလၢၤဘၣ်ဒီး, ယမၢလီၤတၢ် ဒ်သိး ယကသ့ၣ်ညါ သုတၢ်နာ်န့ၣ်လီၤ. အဂ့ၢ်ဒ်အံၤ, ပှၤလ့ပစီတၢ်တဂၤ ကလ့ပစီဘၣ်ဖုးသု သတးဒီး, ပတၢ်မၤ ကကဲထီၣ် လၢတၢ်ကလီကလီလီၤ.

6 But when Timothy came just now to us from you, and brought us glad news of your faith and love, and that you have good memories of us always, longing to see us, even as we also long to see you;
6 မ့မ့ၢ်ခဲကနံၣ်အံၤ, စီၤတံၤမသ့း ဟဲလၢ သုအိၣ်ဆူ ပအိၣ် ဒီးစံးဘၣ်တဲဘၣ် ပှၤ လၢတၢ်သးခုအကစီၣ် ဘၣ်ဃးဒီး သုတၢ်နာ်, ဒီးသုတၢ်အဲၣ်တၢ်ကွံ, ဒီးသုတၢ်သ့ၣ်နီၣ်ထီၣ်က့ၤ ပှၤကစီဒီ တဘိယူၢ်ဃီ, ဒီးသုဆၢထံၣ်ဘၣ်ပှၤ ဒ်ပဆၢထံၣ်ဘၣ် စ့ၢ်ကီး သုအသိးလီၤ.

7 for this cause, brothers, we were comforted over you in all our distress and affliction through your faith.
7 မၤသးဒ်န့ၣ်ဒီး, ပုၢ်သ့ၣ်ဝဲၢ်သ့ၣ်ဧၢ, ပသး မုာ်ထီၣ်က့ၤ လၢသုဂ့ၢ် လၢပတၢ်နးတၢ်ဖှီၣ်, ဒီးပတၢ်ကိၢ်တၢ်ဂီၤ ခဲလၢာ်အပူၤ, လၢသုတၢ်နာ် အဃိလီၤ.

8 For now we live, if you stand fast in the Lord.
8 အဂ့ၢ်ဒ်အံၤ, ခဲကနံၣ်အံၤ, သုမ့ၢ်အိၣ်ဂၢၢ်ဆိးကျၢၤ လၢကစၢ်အပူၤ ဒီး, ပမူပဝဲလီၤ.

9 For what thanksgiving can we render again to God for you, for all the joy with which we rejoice for your sakes before our God;
9 အဂ့ၢ်ဒ်အံၤ, လၢတၢ်သးခုခဲလၢာ်, လၢပသးခု လၢသုဃိ လၢယွၤအမဲာ်ညါ အဃိန့ၣ်, ပကဟ့ၣ်ဆၢ တၢ်စံးထီၣ်ပတြၢၤ ယွၤအဘျုးအဖှိၣ် လၢမနုၤတမံၤလဲၣ်.

10 night and day praying exceedingly that we may see your face, and may perfect that which is lacking in your faith?
10 ပဘါထုကဖၣ် သပှၢ်ပှၢ် လၢမုၢ်နၤ ဒီးလၢမုၢ်ဆါ ဒ်သိး ပကထံၣ်ဘၣ်သုမဲာ်, ဒီးမၤ လၢထီၣ်ပှဲၤထီၣ်တၢ် လၢအတလၢတပှဲၤဒံးဘၣ် လၢသုတၢ်နာ် အပူၤလီၤ.

11 Now may our God and Father himself, and our Lord Jesus Christ, direct our way to you;
11 ဒီးယွၤအကစၢ်ဒၣ်ဝဲ, ပပၢ်တဂၤ, ဒီးပကစၢ်ယ့ၣ်ၡူးန့ၣ်, မ်အဟ့ၣ်လီၤ ပကျဲလီၤဟိဆူ သုအိၣ် တက့ၢ်.

12 and the Lord make you to increase and abound in love one toward another, and toward all men, even as we also do toward you,
12 ဒီးမ် ကစၢ် ဒုးအါထီၣ် သုတၢ်အဲၣ်လိာ်ကွံလိာ်သုသး, ဒီးသုတၢ်အဲၣ် ပှၤခဲလၢာ် အဂီၢ်, လၢလၢပှဲၤပှဲၤ, ဒ်ပအဲၣ်အသိးန့ၣ် တက့ၢ်.

13 to the end he may establish your hearts blameless in holiness before our God and Father, at the coming of our Lord Jesus with all his saints.
13 ဒ်သိး ဖဲပကစၢ် ယ့ၣ်ၡူးခရံာ် ဟဲအိၣ်ဒီး အပှၤစီဆှံ ခဲလၢာ်ဒီး, သုသး ကအိၣ်ဂၢၢ်ဆိးကျၢၤ လၢတၢ်စီဆှံ အပူၤ လၢယွၤ ဒီးပပၢ် အမဲာ်ညါ, ဒီးတၢ်ပာ်တၢ်ကမၣ် လၢသုလိၤ အလီၢ် သုတအိၣ်တဂ့ၤလီၤ.

၁ သ့းစၤလနံ 1 Thessalonians 4

1 Finally then, brothers, we beg and exhort you in the Lord Jesus, that as you received from us how you ought to walk and to please God, that you abound more and more.
1 ဒီးတၢ်ကတိၤလၢခံကတၢၢ်, ပုၢ်သ့ၣ်ဝဲၢ်သ့ၣ်ဧၢ, သုဂ့ၤလဲၤ ဒ်လဲၣ်ဒ်လဲၣ်, ဒီးမၤဘၣ်ယွၤအသး, ဒ်သုဒိးန့ၢ် တၢ်လၢပအိၣ် ဒီးသုလဲၤတၢ် အသိး, ပဃ့ကညးသု, ဒီးသဆၣ်ထီၣ် သုခံ လၢကစၢ်ယ့ၣ်ၡူး အပူၤ, ဒ်သိး သုကမၤအါထီၣ်န့ၣ်လီၤ.

2 For you know what instructions we gave you through the Lord Jesus.
2 အဂ့ၢ်ဒ်အံၤ, ပဟ့ၣ်လီၤသု တၢ်မၤလိာ် မနုၤ မနုၤ လၢကစၢ် ယ့ၣ်ၡူး အအိၣ်န့ၣ် သုသ့ၣ်ညါလီၤ.

3 For this is the will of God: your sanctification, that you abstain from sexual immorality,
3 အဂ့ၢ်ဒ်အံၤ, ယွၤအတၢ်ဘၣ်အသးန့ၣ်မ့ၢ် တၢ်အံၤ, ဒ်သိး သုကစီကဆှံ, ဒီးသုကဟးဆှဲး တၢ်မၤကမၣ်မုၣ်ကမၣ်ခွါ,

4 that each one of you know how to possess himself of his own vessel in sanctification and honor,
4 ဒ်သိး သုဝဲ တဂၤဒီးတဂၤ, ကသ့ၣ်ညါဟံးဃာ် အသပၢၤဒၣ်ဝဲ လၢတၢ်စီဆှံ ဒီးတၢ်လၤကပီၤ အပူၤလီၤ.

5 not in the passion of lust, even as the Gentiles who don’t know God;
5 လၢသးကွံတၢ် ဘၣ်ဃးဒီး တၢ်ကလုာ်ကလိၤ, ဒ်ပှၤကလုာ်တဖၣ် လၢအတသ့ၣ်ညါဘၣ် ယွၤ အသိးတမ့ၢ်ဘၣ်,

6 that no one should take advantage of and wrong a brother or sister in this matter; because the Lord is an avenger in all these things, as also we forewarned you and testified.
6 ဒ်သိး ပှၤသု တမၤကမၣ်, ဒီးလီန့ၢ် အဒီပုၢ်ဝဲၢ် အတၢ် နီတဂၤတဂ့ၤ လီၤ. အဂ့ၢ်ဒ်အံၤ, ယွၤမ့ၢ် တၢ်မၤဆၢမၤကၣ်တၢ် လၢတၢ်န့ၣ်တဖၣ် ခဲလၢာ်, ဒ်ပစံးပာ်စ့ၢ်ကီး သု, ဒီးအုၣ်ပသး အသိးန့ၣ်လီၤ.

7 For God called us not for uncleanness, but in sanctification.
7 အဂ့ၢ်ဒ်အံၤ, တမ့ၢ်ဘၣ် ယွၤ ကိးက့ၤ ပှၤဆူ တၢ်အဲၣ်တလ့ၤအဲၣ်တဘီ အပူၤဘၣ်. မ့ၢ်ဆူ တၢ်စီဆှံ အပူၤလီၤ.

8 Therefore he who rejects this doesn’t reject man, but God, who has also given his Holy Spirit to you.
8 မၤသးဒ်န့ၣ်ဒီး, ပှၤလၢအတပးလ့ၢ်ပးကါဘၣ် တၢ်ဘၣ်, တမ့ၢ်ဘၣ် အတပးလ့ၢ်ပးကါဘၣ် ပှၤကညီဘၣ်, မ့ၢ်ယွၤလၢအဟ့ၣ်လီၤစ့ၢ်ကီး သု လၢအသးစီဆှံလီၤ.

9 But concerning brotherly love, you have no need that one write to you. For you yourselves are taught by God to love one another,
9 မ့မ့ၢ် ဒီပုၢ်ဝဲၢ် အဲၣ်လိာ်အသး အဂ့ၢ်အကျိၤန့ၣ်, ယကွဲးန့ၢ် သုအလီၢ် တအိၣ်ဘၣ်. အဂ့ၢ်ဒ်အံၤ, သုကစၢ်ဒၣ်သုဝဲ, သုဘၣ်တၢ်သိၣ်လိသု လၢယွၤ ဒ်သိး သုကအဲၣ်လိာ်ကွံလိာ် သုသးလီၤ.

10 for indeed you do it toward all the brothers who are in all Macedonia. But we exhort you, brothers, that you abound more and more;
10 အဂ့ၢ်ဒ်အံၤ, သုမၤ တၢ်အံၤ လၢဒီပုၢ်ဝဲၢ် ခဲလၢာ် အိၣ်လၢမၤက့းဒနံ ဒီကီၢ်ညါ စ့ၢ်ကီး လီၤ. ဘၣ်ဆၣ်ဒီး ပုၢ်သ့ၣ်ဝဲၢ်သ့ၣ်ဧၢ, ပဃ့ကညးသု ဒ်သိး သုကမၤ အါထီၣ်အါထီၣ်လီၤ.

11 and that you make it your ambition to lead a quiet life, and to do your own business, and to work with your own hands, even as we instructed you;
11 ဒီးပလီၢ်သုသး သပှၢ်ပှၢ် လၢသုကအိၣ်ဂၢၢ်အိၣ်ဘှီၣ်, ဒီးမၤသုတၢ်ဒၣ်သုဝဲ, ဒီးမၤတၢ်ဖံးတၢ် လၢသုစုဒၣ်သုဝဲ, ဒ်ပမၤလိာ်တ့ၢ်သု အသိးန့ၣ်,

12 that you may walk properly toward those who are outside, and may have need of nothing.
12 ဒ်သိး သုကလဲၤတၢ် ဂ့ၤဂ့ၤဘၣ်ဘၣ် လၢပှၤအိၣ်လၢခိ အမဲာ်ညါ ဒီးသုန့ၢ်ဘၣ် တၢ်အလီၢ် သုတအိၣ် နီတမံၤတဂ့ၤလီၤ.

13 But we don’t want you to be ignorant, brothers, concerning those who have fallen asleep, so that you don’t grieve like the rest, who have no hope.
13 ဒီးပုၢ်သ့ၣ်ဝဲၢ်သ့ၣ်ဧၢ, တဘၣ်ဘၣ်ပသး လၢသုတသ့ၣ်ညါဘၣ် ပှၤလၢအမံ အဂ့ၢ်အကျိၤန့ၣ်, ဒ်သိး သုသး သုတတအုး, ဒ်ပှၤဂၤ လၢအတၢ်မုၢ်လၢ် တအိၣ်ဘၣ် အသိးန့ၣ် တဂ့ၤ.

14 For if we believe that Jesus died and rose again, even so God will bring with him those who have fallen asleep in Jesus.
14 အဂ့ၢ်ဒ်အံၤ, ပမ့ၢ် စူၢ်က့ၤနာ်က့ၤ လၢယ့ၣ်ၡူး သံဝဲ, ဒီးဂဲၤဆၢထၢၣ်က့ၤဝဲဒီး, ပှၤလၢအမံ လၢယ့ၣ်ၡူးအပူၤ တဖၣ်န့ၣ်, ယွၤ ကဒုးဟဲက့ၤထီၣ်အီၤ လၢအသိးဒ်န့ၣ် အသိး စ့ၢ်ကီး လီၤ.

15 For this we tell you by the word of the Lord, that we who are alive, who are left to the coming of the Lord, will in no way precede those who have fallen asleep.
15 အဂ့ၢ်ဒ်အံၤ, ပစံးဘၣ်သု လၢတၢ်အံၤ, လၢယွၤအကလုၢ်အကထါ အပူၤ, လၢပှၤလၢအမူ, ဒီးအိၣ်တုၤကစၢ် ဟဲက့ၤန့ၣ် ပဝဲဒၣ်အံၤ, ပတလဲၤထီၣ် လၢပှၤလၢအမံတဖၣ် အမဲာ်ညါဘၣ်.

16 For the Lord himself will descend from heaven with a shout, with the voice of the archangel, and with God’s trumpet. The dead in Christ will rise first,
16 အဂ့ၢ်ဒ်အံၤ, ကစၢ်အကစၢ်ဒၣ်ဝဲ ကဟဲလီၤ လၢမူခိၣ် အိၣ်ဒီး တၢ်ကိးပသူ, ဒီးကလူး အခိၣ်တဂၤ အကလုၢ်သီၣ်, ဒီးအိၣ်ဒီး ယွၤအကွဲၤဒီး, ပှၤလၢအသံ လၢခရံာ်အပူၤ တဖၣ်န့ၣ် ကဂဲၤဆၢထၢၣ်ဆိဝဲ,

17 then we who are alive, who are left, will be caught up together with them in the clouds, to meet the Lord in the air. So we will be with the Lord forever.
17 တုၤနုၤတစု, ပှၤလၢအမူ ဒီးအိၣ်ဒံးပဝဲဒၣ်အံၤ, တၢ်ကထုးထီၣ်န့ၢ်ပှၤ တပူၤဃီ ဒီးအဝဲသ့ၣ်, ဆူတၢ်အၢၣ် အပူၤ, ဒ်သိးပကသဂၢၢ် ကစၢ် လၢမူကပိာ်လိၤ, ဒီးပကအိၣ်ဒီး ကစၢ် အစိၤစိၤ အဃၣ်ဃၣ်ဒ်န့ၣ်လီၤ.

18 Therefore comfort one another with these words.
18 မၤသးဒ်န့ၣ်ဒီး, မၤမုာ်ထီၣ်လိာ် သုသး လၢတၢ်ကတိၤတဖၣ်အံၤ တက့ၢ်.

၁ သ့းစၤလနံ 1 Thessalonians 5

1 But concerning the times and the seasons, brothers, you have no need that anything be written to you.
1 ဒီးပုၢ်သ့ၣ်ဝဲၢ်သ့ၣ်ဧၢ, အမုၢ်အလါ ဒီးအဆၢအကတီၢ် အဂ့ၢ်အကျိၤန့ၣ်, တၢ်ကွဲးန့ၢ် သုအလီၢ် တအိၣ်ဘၣ်.

2 For you yourselves know well that the day of the Lord comes like a thief in the night.
2 အဂ့ၢ်ဒ်အံၤ, သုသ့ၣ်ညါ သုကစၢ်ဒၣ်သုဝဲ လီၤတံၢ်လီၤဆဲး, လၢကစၢ် အမုၢ်နံၤန့ၣ် ဟဲဝဲ ဒ်တၢ်ဘျၣ် လၢမုၢ်နၤအသိး လီၤ.

3 For when they are saying, “ Peace and safety,” then sudden destruction will come on them, like birth pains on a pregnant woman; and they will in no way escape.
3 တုၤပှၤစံး လၢတၢ်ဃူတၢ်ဖိး ဒီးတၢ်ဂၢၢ်တၢ်ကျၢၤ အိၣ်ဝဲဒီး, တၢ်ဟးဂူာ်ဟးဂီၤ ဟဲဘၣ်အီၤ တကီၢ်ခါ, ဒ်တၢ်ဟုးဆါ ဘၣ်ပိာ်မုၣ် လၢအဒၢထီၣ် အသိးန့ၣ်, ဒီးထူၣ်ဖျဲး တသ့ဘၣ်လီၤ.

4 But you, brothers, aren’t in darkness, that the day should overtake you like a thief.
4 မ့မ့ၢ်သုဝဲ, ပုၢ်သ့ၣ်ဝဲၢ်သ့ၣ်ဧၢ, သုတအိၣ်ဘၣ် လၢတၢ်ခံးကျါ ဒ်သိးမုၢ်နံၤန့ၣ် ကချုးန့ၢ်သု ဒ်တၢ်ဘျၣ်အသိးန့ၣ်ဘၣ်.

5 You are all children of light, and children of the day. We don’t belong to the night, nor to darkness,
5 အဂ့ၢ်ဒ်အံၤ, သုမ့ၢ် ပှၤတၢ်ကပီၤဖိ, ဒီးပှၤမုၢ်ဆါဖိ ခဲလၢာ်လီၤ. တမ့ၢ်ဘၣ် ပ ဘၣ်ဃးဒီး မုၢ်နၤ ဒီးတၢ်ခံးန့ၣ်ဘၣ်.

6 so then let’s not sleep, as the rest do, but let’s watch and be sober.
6 မၤသးဒ်န့ၣ်ဒီး, မ်ပသုတမံသပ့ၤ ဒ်ပှၤဂၤ အသိးန့ၣ် တဂ့ၤ, ဒီးမ်ပဆိးသီ ဒီးကီၤပသး တက့ၢ်.

7 For those who sleep, sleep in the night, and those who are drunk are drunk in the night.
7 အဂ့ၢ်ဒ်အံၤ, ပှၤ လၢအမံတဖၣ်န့ၣ် မံဝဲ လၢမုၢ်နၤ, ဒီးပှၤလၢအအီမူၤသံးတဖၣ်န့ၣ်, အီမူၤသံး လၢမုၢ်နၤလီၤ.

8 But let us, since we belong to the day, be sober, putting on the breastplate of faith and love, and, for a helmet, the hope of salvation.
8 မ့မ့ၢ် ပှၤလၢအဘၣ်ဃးဒီး မုၢ်ဆါ ပဝဲဒၣ်အံၤ, မ်ပကီၤပသး တက့ၢ်. သိးထီၣ် တၢ်နာ် ဒီးတၢ်အဲၣ်တၢ်ကွံ အသဃိး တက့ၢ်. ဒီးကုာ်ထီၣ် တၢ်မုၢ်လၢ် ဘၣ်ဃးဒီး တၢ်အုၣ်က့ၤခီၣ်က့ၤ အခိၣ်ကုာ် သုးန့ၣ် တက့ၢ်.

9 For God didn’t appoint us to wrath, but to the obtaining of salvation through our Lord Jesus Christ,
9 အဂ့ၢ်ဒ်အံၤ, ယွၤတပာ်ပှၤ လၢပကဘၣ် တၢ်သးဒိၣ်ထီၣ် အဂီၢ်ဘၣ်. မ့ၢ်လၢပကတုၤ လၢတၢ်အုၣ်က့ၤခီၣ်က့ၤ အဂီၢ်, လၢပကစၢ် ယ့ၣ်ၡူးခရံာ် အဃိ,

10 who died for us, that, whether we wake or sleep, we should live together with him.
10 လၢအဒိးသံအသး လၢပဂီၢ်, ဒ်သိး, ပဖုသံနီၣ် မ့ၢ်ဂ့ၤ, ပမံသပ့ၤ မ့ၢ်ဂ့ၤ, ပကမူဃုာ် ဒီးအီၤလီၤ.

11 Therefore exhort one another, and build each other up, even as you also do.
11 မၤသးဒ်န့ၣ်ဒီး မၤမုၣ်ထီၣ်လိာ်သုသး, ဒီးမၤထီၣ်မၤထီလိာ်သုသး သကိးသကိး, ဒ်သုမၤစ့ၢ်ကီး အသိးန့ၣ် တက့ၢ်.

12 But we beg you, brothers, to know those who labor among you, and are over you in the Lord, and admonish you,
12 ဒီးပုၢ်သ့ၣ်ဝဲၢ်သ့ၣ်ဧၢ, ပှၤလၢအမၤတၢ် လၢသုကျါ, ဒီး အိၣ်လၢသုဖီခိၣ် လၢကစၢ် အပူၤ, ဒီးသိၣ်က့ၤသီက့ၤ သုတဖၣ်န့ၣ်, ပဃ့ကညးသု ဒ်သိး သုကသ့ၣ်ညါအီၤ,

13 and to respect and honor them in love for their work’s sake. Be at peace among yourselves.
13 ဒီး ပာ်ဒိၣ်အီၤ လၢတၢ်အဲၣ်တၢ်ကွံ အပူၤ လၢအမၤတၢ် အဃိ ဒိၣ်မးလီၤ. ဒီးအိၣ်ဃူလိာ်ဖိးလိာ်သုသး သကိးသကိး တက့ၢ်.

14 We exhort you, brothers, admonish the disorderly, encourage the fainthearted, support the weak, be patient toward all.
14 ဒီးပုၢ်သ့ၣ်ဝဲၢ်သ့ၣ်ဧၢ, ပဃ့ကညးသု, ပှၤလၢအတဒိကနၣ်ဘၣ်တဖၣ်န့ၣ်, သိၣ်က့ၤသီက့ၤအီၤ တက့ၢ်. ပှၤလၢအသး တခုဘၣ်တဖၣ်န့ၣ်, မၤမုာ်ထီၣ်အီၤ တက့ၢ်. ပှၤလၢအဂံၢ်စၢ်ဘါစၢ်တဖၣ်န့ၣ်, မၤစၢၤအီၤ တက့ၢ်. ဝံသးစူၤ ပှၤခဲလၢာ် တက့ၢ်.

15 See that no one returns evil for evil to anyone, but always follow after that which is good, for one another, and for all.
15 ဒ်သိး ပှၤသု တမၤဆၢ တၢ်အၢ လၢပှၤနီတဂၤ တဂ့ၤဒီး, ကွၢ်သုဝဲတက့ၢ်, အခိၣ်တလိာ်, ဖဲအဘၣ်ဃးဒီး သုဝဲသ့ၣ် သကိးသကိးမ့ၢ်ဂ့ၤ, ဖဲအဘၣ်ဃးဒီး ပှၤခဲလၢာ်မ့ၢ်ဂ့ၤ, လူၤ တၢ်ဂ့ၤတၢ်ဝါ တထံၣ်ဃီ တက့ၢ်.

16 Rejoice always.
16 သူၣ်ဖှံသးညီ တဘိယူၢ်ဃီ တက့ၢ်.

17 Pray without ceasing.
17 ဘါထုကဖၣ်တၢ် တထံၣ်ဃီ တက့ၢ်.

18 In everything give thanks, for this is the will of God in Christ Jesus toward you.
18 လၢတၢ်ခဲလၢာ်အပူၤန့ၣ်, စံးထီၣ်ပတြၢၤ တၢ်အဘျုးအဖှိၣ် တက့ၢ်. အဂ့ၢ်ဒ်အံၤ, အဝဲန့ၣ်မ့ၢ် တၢ်ဘၣ်ယွၤအသး လၢယ့ၣ်ၡူးခရံာ် အပူၤ လၢသုဂီၢ်လီၤ. 

19 Don’t quench the Spirit.
19 သု တမၤလီၤပံာ်ကွံာ်သးန့ၣ် တဂ့ၤ.

20 Don’t despise prophesies.
20 သု တမၤတရီတပါ တၢ်ကတိၤ လၢဝံအကျိာ် တဂ့ၤ.

21 Test all things, and hold firmly that which is good.
21 ပစီကွၢ် တၢ်ခဲလၢာ်, ဟံးဃာ် တၢ်အဂ့ၤ တက့ၢ်.

22 Abstain from every form of evil.
22 ဟးဆှဲး တၢ်အၢ လၢကိးတၢ်အက့ၢ်အဂီၤဒဲး တက့ၢ်.

23 May the God of peace himself sanctify you completely. May your whole spirit, soul, and body be preserved blameless at the coming of our Lord Jesus Christ.
23 ဒီးတၢ်ဃူတၢ်ဖိး အကစၢ်ဒၣ်ဝဲန့ၣ်, မ်အမၤစီဆှံသု လၢလၢပှဲၤပှဲၤ တက့ၢ်. ဒီးမ် တၢ်အံးက့ၤကွၢ်က့ၤသု ဒီဂၤညါ, ဒ်သိးသုသး, ဒီးသုသးသမူ, ဒီးသုနီၢ်ခိ ခဲလၢာ် ကအိၣ် လၢတၢ်ပာ်တၢ်ကမၣ် အလီၢ် တအိၣ်ဘၣ်, ဖဲပကစၢ် ယ့ၣ်ၡူးခရံာ် ဟဲက့ၤန့ၣ် တက့ၢ်.

24 He who calls you is faithful, who will also do it.
24 ပှၤလၢအကိးန့ၢ် သုမ့ၢ် ပှၤလၢအကလုၢ်တီ, ဒီးအဝဲဒၣ် ကမၤ စ့ၢ်ကီးဝဲန့ၣ်လီၤ.

25 Brothers, pray for us.
25 ပုၢ်သ့ၣ်ဝဲၢ်သ့ၣ်ဧၢ, ဘါထုကဖၣ် လၢပဂီၢ် တက့ၢ်.

26 Greet all the brothers with a holy kiss.
26 နၢမူ ပဒီပုၢ်ဝဲၢ် ခဲလၢာ် လၢတၢ်နၢမူစီဆှံ တက့ၢ်.

27 I solemnly command you by the Lord that this letter be read to all the holy brothers.
27 ဒ်သိး ပှၤကဖးလံာ် တဘ့ၣ်အံၤ လၢဒီပုၢ်ဝဲၢ် စီဆှံခဲလၢာ် အမဲာ်ညါဒီး, ယမၤလိာ်သု လၢကစၢ် အမဲာ်ညါလီၤ.

28 The grace of our Lord Jesus Christ be with you. Amen.
28 ပကစၢ် ယ့ၣ်ၡူးခရံာ် အဘျုးအဖှိၣ်, မ်အအိၣ်ဒီးသု တက့ၢ်. [အၤမ့ၣ်].